**ELŐTERJESZTÉS**

Tiszavasvári Város Önkormányzata Képviselő-testületének

2018. január 25-én tartandó rendes ülésére

#### Az előterjesztés tárgya: A Városi Kincstár és a Magyar Államkincstár között létrejött ASP rendszerre vonatkozó szerződés

Melléklet: 1 db

Az előterjesztés előadója: Dr. Fülöp Erik polgármester (előadó)

Az előterjesztés témafelelőse: Kiss Brigitta (témafelelős)

Az előterjesztés ügyiratszáma:

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 6.1 pont |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2018. január 17.

#####  Kiss Brigitta

 témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kiss Brigitta

## ELŐTERJESZTÉS

### A Képviselő-testülethez

**A Városi Kincstár és a Magyar Államkincstár között létrejött ASP rendszerre vonatkozó szerződés**

**Tisztelt Képviselő-testület!**

Mint ahogyan már a Képviselő-testület előtt is ismeret, 2018. január 1-től önkormányzatunknak kötelező az ASP rendszer használata. A rendszer használatához szükséges feltételeket önkormányzatunk már a tavalyi évben biztosította.

Az előkészületek ideje alatt a Belügyminisztériumtól kaptunk egy tájékoztatást, ami szerint lehetőség van az önkormányzatoknak intézményeiket is bevonni az ASP rendszerbe. Én az egységesség és a könnyebb kezelhetőség miatt élni kívántam ezzel a lehetőséggel, ezért a Belügyminisztérium hozzájárulását kértem, hogy bevonhassuk az intézményeinket. Számos adategyeztetést követően, amire a Minisztériumnak szüksége volt ahhoz, hogy felmérhesse, országos szinten elbírja –e még a rendszer intézményeink csatlakozását, 2017. szeptember 11-én megkaptuk a hozzájárulásukat. Ezt követően biztosítottuk intézményeink számára is az ASP rendszer használatához szükséges tárgyi feltételeket. Mint ahogyan hivatali dolgozóinknak, az intézményekből is néhány dolgozónak, akik használják ezt a rendszert, ASP oktatáson kellett részt venniük. Ezek az oktatások részükre már decemberben elkezdődtek a dolgozóknak, de még idén is lesznek 1-2 alkalommal, amin többségében már az intézmények vezetői vesznek majd részt.

A Képviselő-testület utólagos jóváhagyásával 2017. december 19-én az önkormányzat nevében szerződést kötöttem a Magyar Államkincstárral.

Mivel a Városi Kincstár is csatlakozott az ASP rendszerhez, ezért az intézménynek is szerződést kellett kötnie a Magyar Államkincstárral. A szerződés aláírására 2017. december 28-án került sor az intézményvezető és az önkormányzat nevében jómagam részéről.

Mivel a szerződés beérkezésétől csak pár napunk volt az aláírás teljesítésére, ezért a rövid határidőre való tekintettel kérem a Tisztelt Képviselő-testületet, hogy a fenti körülmények figyelembevételével utólag a szerződés megkötését támogatni szíveskedjen.

Tiszavasvári, 2018. január 18.

 **Dr. Fülöp Erik**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2018. (I.25.) Kt. számú**

**határozata**

**A Városi Kincstár és a Magyar Államkincstár között létrejött ASP rendszerre vonatkozó szerződés**

Tiszavasvári Város Önkormányzata Képviselő-testülete

1. Jóváhagyja,
* hogy a Városi Kincstár és az önkormányzat nevében a polgármester az ASP szolgáltatásról szóló szerződést a Magyar Államkincstárral megkötötte a melléklet szerinti tartalommal.

**Határidő:** azonnal, illetve esedékességkor **Felelős:** Dr. Fülöp Erik polgármester